stanford-oval/wikipedia huggingface dataset:
พันนา ฤทธิไกร
ผลงานกำกับภาพยนตร์ > อื่น ๆ

เร็วทะลุเร็ว (2556) ...ทำหน้าที่ ควบคุมการสร้าง, ออกแบบฉากต่อสู้, ควบคุมฉากต่อสู้
ต้มยำกุ้ง 2 (2556) ...ทำหน้าที่ ออกแบบและกำกับคิวบู๊
โคตรสู้ โคตรโส (2553) ...ทำหน้าที่ ดำเนินงานสร้าง
ครูบ้านนอก บ้านหนองฮีใหญ่ (2553) ...ทำหน้าที่ ที่ปรึกษา
จีจ้า ดื้อสวยดุ (2553) ...ทำหน้าที่ ควบคุมการสร้าง
5 หัวใจฮีโร่ (2553) ...ทำหน้าที่ ควบคุมฉากต่อสู้
ช็อคโกแลต (2551) ...ทำหน้าที่ ควบคุมฉากต่อสู้
มนุษย์เหล็กไหล (2549) ...ทำหน้าที่ ออกแบบฉากต่อสู้
ต้มยำกุ้ง (2548) ...ทำหน้าที่ ออกแบบและกำกับคิวบู๊
เกิดมาลุย (2547) ...ทำหน้าที่ ออกแบบและกำกับคิวบู๊
บอดี้การ์ดหน้าเหลี่ยม (2547) ...ทำหน้าที่ ออกแบบและกำกับคิวบู๊
สุริโยไท (2544) ...ทำหน้าที่ ออกแบบฉากต่อสู้
อั้งยี่ ลูกผู้ชายพันธุ์มังกร (2543) ...ทำหน้าที่ ออกแบบฉากต่อสู้
อินทรีแดง (2540) ...ทำหน้าที่ ควบคุมฉากต่อสู้
แก๊งกระแทกก๊วน (2540) ...ทำหน้าที่ ออกแบบฉากต่อสู้
เด็กเสเพล (2539) ...ทำหน้าที่ ออกแบบฉากต่อสู้
เครื่องราชอิสริยยศไทย

สำหรับหัวข้อที่คล้ายกัน ดูที่ เครื่องราชอิสริยาภรณ์ไทย
เครื่องยศ หรือ เครื่องราชอิสริยยศ คือ เครื่องหมายแสดงเกียรติยศ เครื่องประกอบยศ และบำเหน็จความชอบที่พระมหากษัตริย์ไทยตั้งแต่สมัยโบราณสร้างขึ้นเพื่อ พระราชทานให้แก่ ราชตระกูล ขุนนาง ข้าราชการ และบุคคลทั่วไป ที่มีตำแหน่ง หน้าที่ ความชอบในแผ่นดินให้ปรากฏตามยศชั้น และฐานันดรศักดิ์นั้น ๆ ของผู้ได้รับพระราชทาน
จากจดหมายเหตุของ นิโคลาส แซแว กล่าวถึงความหมายของเครื่องยศในสมัยกรุงศรีอยุธยาว่า "เราจะรู้จักความสำคัญของขุนนางเหล่านี้ในหน้าที่สาธารณะได้ ไม่เพียงแต่จากหีบหมากพระราชทาน จากรูปพรรณและเนื้อโลหะ ขอบหลอมพอก จากฐานะของเรือที่ใช้เป็นยานพาหนะ จากดาบที่คาด หรือที่มีผู้เชิญไปข้างหน้าเท่านั้น แต่ยังจะรู้ได้จากจำนวนทาสที่ติดตามข้างหลังอีกด้วย"
เครื่องยศขุนนางที่พระราชทานในสมัยกรุงสุโขทัย

สำหรับพระราชทานให้เจ้าเมือง มีดังนี้
นางศิขรเทวี (ลูกพระสนมจากอาณาจักรกัมพุช)
พระแสงขรรค์ชัยศรี
ราชทินนาม (เช่น พ่อขุนศรีอินทราทิตย์)
เครื่องยศขุนนางที่พระราชทานในสมัยกรุงศรีอยุธยา

ผู้ที่มีศักดินา 10,000 ไร่ ในเมืองหลวงได้รับพระราชทาน ขี่ยั่วกรรชิงหุ้มผ้าขาว
ผู้ที่มีศักดินา 10,000 ไร่ ในหัวเมือง ได้รับพระราชทาน ขี่คานหามกรรชิงหุ้มผ้าขาว
ผู้ที่มีศักดินา 5,000 ไร่ ขี่ยั่วร่มธงยู
ผู้ที่มีศักดินา 3,000 ไร่ ขี่ยาน
ผู้มีศักดินา 10,000 ไร่ กินเมืองทั้งสี่ฝ่าย มีร่มปลิกสองคัน ทานตะวันเบื้อหนึ่งคู่ กรรชิงหุ้มผ้าแดงหนึ่งคัน เรือกูบแมงดาคฤสามตอน บดลาดสาวตคุกหัวท้าย นั่งหน้าสองคานหาม เก้าอี้ทอง ศิรเพศมวยทอง แตรลางโพงสามคู่และปี่กลอง หากเดินทางมาถึงด่านขนอนหลวงให้ลดเครื่องทั้งหมดลง เหลือไว้แต่กรรชิงคานหาม
ผู้มีศักดินา 10,000 ไร่ กินเมือง เครื่องประกอบยศมีดังนี้ หมวกล่วมทอง ขี่ยั่วยานกรรชิงหุ้มผ้าขาว เรือคฤสามตอน บดลาด ขี่ยานลายทอง เจียดเงินถมยาดำ รองตลุ่ม
ผู้มีศักดินา 1,600 ไร่ เจียดเบื้อหักรองตลุ่มกั้ง
เครื่องยศสมเด็จเจ้าพระยา

เมื่อครั้งที่สมเด็จพระเจ้าตากสินมหาราช ทรงตั้ง เจ้าพระยาจักรี (ร.1) เป็น สมเด็จเจ้าพระยามหากษัตริย์ศึก ได้พระราชทานเครื่องยศให้เทียบเท่า เจ้าต่างกรม มีดังนี้
| สมัยกรุงธนบุรี | สมัยกรุงรัตนโกสินทร์ |
| --- | --- |
 พานทองคำเครื่องยศอย่างเจ้า  1 สำรับ  เครื่องในทองคำลงยา  คนโททองคำลงยา  กระโถนทองคำลงยา  หีบหมากทองคำลงยาเครื่องในพร้อม  พานรองหีบหมากทองคำลงยา  พระแสงดาบสำหรับคนเชิญเดินตามหลัง 1 เล่ม  เสลี่ยงหามเป็นยานพาหนะ 1 คัน  พระกลดสำหรับคนเชิญกั้น 1 คัน  สังวาลย์นพรัตน์ที่เป็นเครื่องทรงอย่างกษัตริย์ 1 สาย:  พานทองคำลงยา  เครื่องในทองคำลงยา  คนโททองคำลงยาพร้อมพานรองทองคำลงยา  หีบหมากทองคำลงยา พร้อมเครื่องใน 3 สิ่ง  พานรองหีบทองคำลงยา  แหวนนพรัตน์  สังวาลย์นพรัตน์  แหวนตราประจำตำแหน่ง  พระแสงดาบ  เสลี่ยง  พระกลด  ประคำทอง 108 เม็ด  ตะกรุดทอง
นอกจากนี้ในสมัยกรุงรัตนโกสินทร์ยังให้เพิ่ม จางวางทนายมีบรรดาศักดิ์เป็นหลวงหนึ่งคน ปลัดจางวางมีบรรดาศักดิ์เป็นขุนหนึ่งคน สมุห์บัญชีมีบรรดาศักดิ์เป็นหมื่นหนึ่งคน คอยติดตามรับใช้
เครื่องยศเจ้าพระยา

สมัยกรุงศรีอยุธยา
แผ่นดินสมเด็จพระอินทราชาธิราชที่ 1
ลูกพระสนมเอกหนึ่งองค์ สำหรับเป็นภริยา
เจียดทองหนึ่งคู่
พานทองหนึ่งคู่
เต้าน้ำทอง
กระบี่กั้นหยั่น
เสลี่ยงงา และเสลี่ยงกลีบบัว
แผ่นดินสมเด็จพระมหาจักรพรรดิ
สำหรับขุนพิเรนทรเทพ เป็นสมเด็จพระมหาธรรมราชา เจ้าเมืองพิษณุโลก
พระราชทานสมเด็จพระเจ้าลูกเธอ พระสวัสดิราช เป็น พระอัครมเหสี
เรือชัยพื้นดำ พื้นแดงหนึ่งคู่
เครื่องราชกุกภัณท์
ขุนอินทรเทพ เป็นเจ้าพระยาศรีธรรมาโศกราช เจ้าเมืองนครศรีธรรมราช
ลูกพระสนมเอกหนึ่งองค์
เจียดทองหนึ่งคู่
พานทองหนึ่งคู่
เต้าน้ำทอง
กระบี่กั้นหยั่น
เสลี่ยงงา เสลี่ยงกลีบบัว
เครื่องสูง
หลวงศรีคงยศ เป็น เจ้าพระยามหาเสนา พระราชทานลูกพระสนม เครื่องสูง เครื่องทอง เสลี่ยงงา เสลี่ยงกลีบบัว 
หมื่นราชเสน่หา เป็น เจ้าพระยามหาเทพ ได้รับพระราชทานเหมือน เจ้าพระยาศรีธรรมาโศกราช
ในแผ่นดินสมเด็จพระนารายณ์มหาราช เมื่อครั้งตั้งเจ้าพระยาวิชชาเยนทร์ พระราชทาน เสลี่ยงงา มีคนแห่หน้า ขณะเฝ้าให้นั่งเบาะสูงหนึ่งศอก และเครื่องอุปโภค
สมัยกรุงธนบุรี
พระเจ้ากรุงธนบุรีพระราชทานให้เจ้าพระยาสุรสีห์ เพิ่มเติมจากสมัยอยุธยาคือ ร่มแพรแดงมีระย้า ด้ามปิดทอง  ทั้งนี้ในสมัยโบราณ ร่มเป็นเครื่องยศคู่กับคานหาม ตามบรรดาศักดิ์ กำหนดชั้นตรงที่หุ้มผ้าแดงหรือผ้าขาว ถ้าหุ้มผ้าแดงเป็นเครื่องยศของเจ้านายเทียบด้วยหลานหลวงในวัง ถ้าหุ้มผ้าขาวใช้สำหรับขุนนางสามัญชน
สมัยกรุงรัตนโกสินทร์
| เจ้าพระยาสัญญาบัฎ (จารึกแผ่นกระดาษ) | เจ้าพระยาหิรัญบัฏ (จารึกแผ่นเงิน) | เจ้าพระยาสุพรรณบัฏ (เจ้าพระยาอัครมหาเสนาบดี) (จารึกแผ่นทอง) |
| --- | --- | --- |
|  พานทองคำพร้อมเครื่องใน 8 สิ่ง  กระโถนทองคำ  คนโฑทองคำพร้อมพานรอง  หีบหมากพร้อมพานรอง  ดาบฝักทองคำ  ประคำ 108 เม็ด  แหวนทองคำ  ผ้าแพรพ |  พานทองคำพร้อมเครื่องใน 8 สิ่ง  กระโถนทองคำ  คนโฑทองคำพร้อมพานรอง  หีบหมากไม้แดงลงยาพร้อมพานรอง  ดาบฝักทองคำ  ประคำ 108 เม็ด  แหวนนพรัตน์  มาลา  เสื้อทรงประพาส |  พานทองคำพร้อมเครื่องใน 8 สิ่ง  กระโถนทองคำ  คนโฑทองคำพร้อมพานรอง  หีบหมากไม้แดงลงยาพร้อมพานรอง  ดาบฝักทองคำ  ประคำ 108 เม็ด  แหวนนพรัตน์  มาลาเครื่องทองลงยา  เสื้อทรงประพาส  เยียรบับ หรือ เจียระบาด |
เครื่องยศพระยา

พระยาผู้มีศักดินา 10,000 ไร่
| สมัยกรุงศรีอยุธยา | สมัยกรุงรัตนโกสินทร์ |
| --- | --- |
 ลูกพระสนมสำหรับเป็นภริยา  เจียดทองซ้ายขวา  น้ำเต้าทอง  กระบี่บั้งทอง:  ตำแหน่งผู้ว่าราชการเมือง หมวกทรงประพาส  เสื้อทรงประพาส  โต๊ะทองใหญ่  คนโททอง  ประคำทอง 108 เม็ด  กระบี่บั้งทอง  สับทน  เสื้อผ้าหนึ่งสำรับ พระยากรมท่าซ้าย ได้รับเพิ่ม คือ พานหมากเหลี่ยมจำหลักลายสำเภา คนโททองคำ กระโทนทองคำ สมปัตปูมพอก
เครื่องยศต่ำกว่าพระยา

บรรดาศักดิ์พระ ตำแหน่งผู้ช่วยราชการเมือง (เทียบเท่ารองผู้ว่าราชการจังหวัด) ได้รับพระราชทาน ถาดทอง คนโททอง
ตำแหน่งปลัดเมือง (เทียบเท่า ปลัดจังหวัด) ได้รับพระราชทาน เสื้อผ้าหนึ่งสำรับ ถาดกะไหล่ทอง คนโทกะไหล่ทอง
บรรดาศักดิ์หลวงตำแหน่งยกกระบัตร (เทียบเท่า อัยการ) ได้รับพระราชทาน เสื้อผ้าหนึ่งสำหรับ ถาดเงิน คนโทเงิน
เครื่องยศสำหรับผู้ที่ได้รับพระราชทานเครื่องราชอิสริยาภรณ์จุลจอมเกล้า

ในสมัยรัชกาลที่ 5 ได้ยกเลิกการพระราชทานเครื่องราชอิสริยยศสำหรับขุนนางตามบรรดาศักดิ์ไป และเปลี่ยนมาพระราชทานให้แก่ผู้ที่ได้รับพระราชทานเครื่องราชอิสริยาภรณ์จุลจอมเกล้าแทน
| ปฐมจุลจอมเกล้าวิเศษ และ ปฐมจุลจอมเกล้า | ทุติยจุลจอมเกล้าวิเศษ และ ทุติยจุลจอมเกล้า | ตติยจุลจอมเกล้าวิเศษ |
| --- | --- | --- |
|  พานหมากทองคำ (ทรงกลมทองคำลายสลักเฉพาะราชนิกุล)  เครื่องประกอบ 8 สิ่งคือ มังษี 2 , ผอบ 2 , มีด , ซองพลู , ซองบุหรี่ และ ตลับภู่  คนโฑน้ำพร้อมพานรองทองคำ (ทองคำลายสลักเฉพาะราชนิกุล)  กาน้ำทองคำพร้อมโต๊ะทองคำ (ทองคำลายสลักเฉพาะราชนิกุล)  หีบหมาก (หีบบุหรี่) พร้อมพานรองทองคำ  กระโถนทองคำ (ทองคำลายสลักเฉพาะราชนิกุล)  มาลาเส้าสะเทิ้น  เสื้อทรงประภาส  ดาบฝักทองจำหลักลาย |  พานหมากทองคำ  เครื่องประกอบ 8 สิ่ง คือ มังษี 2 , ผอบ2 , มีด , ซองพลู , ซองบุหรี่ และ ตลับภู่  คนโฑน้ำทองคำพร้อมพานรอง  กาทองพร้อมโต๊ะทอง  กระโถนทองคำ  หีบหมากทองคำ |  โต๊ะทองคำ (พานปากแบนทองคำ)  กาน้ำทองคำ |
หมายเหตุ :
ผู้ที่ได้รับพระราชทานชั้นปฐมจุลจอมเกล้า เทียบเท่ากับบรรดาศักดิ์ "เจ้าพระยา"
ทุติยจุลจอมเกล้าวิเศษ - ทุติยจุลจอมเกล้า เทียบเท่ากับบรรดาศักดิ์ "พระยาพานทอง"
ตติยจุลจอมเกล้าวิเศษ เทียบเท่ากับบรรดาศักดิ์ "พระยาโต๊ะทอง"
ตติยจุลจอมเกล้า เทียบเท่ากับบรรดาศักดิ์ "พระ"
เครื่องยศที่พระราชทานให้แก่ราชตระกูลในสมัยรัชกาลที่ 5

ราชตระกูลฝ่ายหน้า (บุรุษ) เมื่อโสกันต์ (โกนจุก) ราว 11-13 ชันษา
เครื่องยศที่พระราชทานให้แก่ราชตระกูลในสมัยรัชกาลที่ 5 > พระมหาอุปราชหรือสยามมกุฎราชกุมาร

พระสุพรรณบัฏและคำประกาศ
เครื่องราชสังกากรณ์
พระมาลาตาดทองเกี้ยวกรอบทองคำลงยาราชาวดีประดับเพชร มียี่ก่ำทองคำลงยาประดับเพชรปีกขนนกการเวก
พระมหาสังวาลย์นพรัตน์
เครื่องราชอิสริยาภรณ์อันเป็นโบราณมงคลนพรัตนราชวราภรณ์
พระแสงญี่ปุ่นฝักถมลงยาราชาวดีทรงเดิม
พระแสงกระบี่สันปรุกร่ำทอง ฝักศีรษะนาคลงยาราชาวดีประดับพลอย
พระแสงกั้นหยั่นลงยาราชาวดีประดับพลอยแดง
พานหมากทองคำลงยาราชาวดี พร้อมเครื่องใน 8 สิ่งทำด้วยทองคำลงยาราชาวดี คือ มังษี 2,ผอบ 2,ซองพลู, ซองบุหรี่ มีด และ ตลับภู่พร้อมไม้แคะพระทนต์ ไม้ควักพระกรรณ
พระเต้าทองคำลงยาราชาวดี
บ้วนพระโอษฐ์ทองคำลงยาราชาวดี
ที่พระสุธารสทองคำ ประกอบด้วย สำเภาทองคำรองถ้วยหยก ถ้วยหยกฝาครอบขอบหุ้มทองคำ ถาดทองคำลายสลัก และ กาน้ำเสวยทองคำ
ประคำทองคำ 108 เม็ดหนึ่งสาย
สายดิ่งทองคำหนึ่งสาย
พระสังวาลย์พระนพน้อย
พระธำมรงค์ประจำวัน
พระธำมรงค์มรกตเป็นพระลัญจกรประทับครั่ง
พระลัญจกรประทับชาด
พระที่นั่งพุดตานฝ่ายบวร
กาน้ำเสวยทรงกระบอกทองคำลายสลัก
พระตะกรุดโทนทองคำลงยาราชาวดี
พระตะกรุดทองคำ 7 ดอกหนึ่งสาย
เครื่องยศที่พระราชทานให้แก่ราชตระกูลในสมัยรัชกาลที่ 5 > เจ้าฟ้าชาย (สมเด็จพระเจ้าลูกยาเธอ เจ้าฟ้า)

พระสุพรรณบัฏ
พระเครื่องต้น
พระเครื่องเทศ
พระมงกุฎ หรือ พระชฎามหากฐิน
เครื่องแต่งพระองค์ประกอบด้วย ฉลองพระองค์เครื่องปักทองแล่ง ขลิบทองคำใบ และพระภูษาขาว
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์
พระสังวาลย์พระนพรัตน์น้อย
พระแสงญี่ปุ่นฝักถมลงยาราชาวดี
พระแสงกระบี่ปรุคร่ำทอง ฝักและด้ามศีรษะนาคลงยาราชาวดีประดับพลอย
พระแสงกั้นหยั่นลงยาราชาวดีประดับพลอย
พานหมากเสวยทองคำลงยาราชาวดีพร้อมเครื่องใน 8 สิ่ง
พระเต้าทองคำลงยาราชาวดี
บ้วนพระโอษฐ์ทองคำลงยาราชาวดี
หีบหมากเสวยทองคำลงยาราชาวดี
ที่พระสุธารสทองคำ
กาน้ำเสวยทองคำทรงกระบอก
พระประคำทองคำ
พระสายดิ่ง
พระธำมรงค์นพเก้า
พระธำมรงค์ประจำวันทองคำรูปหนู
พระธำมรงค์มรกตเป็นพระลัญจกรประทับครั่ง
พระลัญจกรประทับครั่ง
พระธำมรงค์นพรัตน์
พระตะกรุดโทนทองคำลงยาราชาวดี
พระตะกรุดทองคำ 7 ดอกหนึ่งสาย
เครื่องยศที่พระราชทานให้แก่ราชตระกูลในสมัยรัชกาลที่ 5 > พระองค์เจ้าชายทรงกรม

พระสุพรรณบัฏ
พระชฎามหากฐิน
พระเครื่องต้น
เครื่องแต่งพระองค์
พระสังวาลย์พระนพรัตน์น้อย
พานหมากเสวยทองคำลงยาราชาวดี พร้อมเครื่องใน 8 สิ่ง
พระเต้าทองคำลายสลัก พร้อมพานรอง
บ้วนพระโอษฐ์ทองคำลงยา
หีบหมากเสวยทองคำลงยา
สำหรับพระองค์เจ้าชาย ที่ไม่ทรงกรมจะได้รับพระราชทานเช่นเดียวกับพระองค์เจ้าทรงกรม แต่ไม่ลงยา
เครื่องยศที่พระราชทานให้แก่ราชตระกูลในสมัยรัชกาลที่ 5 > หม่อมเจ้าชาย

เครื่องแต่งพระองค์
พานหมากเสวยทองคำลายสลักกลม พร้อมเครื่องในทองคำลายสลัก 8 สิ่งคือ มังษี 2, ผอบ 2, ซองพลู, ซองบุหรี่ มีด ตลับภู่
คนโททองคำลายสลักพร้อมพานรอง
บ้วนพระโอษฐ์ทองคำลายสลัก
หีบหมากทองคำ
เครื่องยศที่พระราชทานให้แก่ราชตระกูลในสมัยรัชกาลที่ 5 > หม่อมราชวงศ์

ไม่มีหลักฐานที่ชัดเจนว่าได้รับพระราชทานเครื่องราชอิสริยยศอย่างไร แต่สันนิษฐานว่าจะได้รับพระราชทานในชั้นเดียวกับขุนนางสามัญชนบรรดาศักดิ์ คุณพระ คือ
พานหมากทองคำลายสลักพร้อมเครื่อง 8 สิ่ง
คนโททองคำลายสลัก พร้อมพานรอง
กระโถนเงิน
ฝ่ายใน (สตรี) > พระบรมราชินี

ราชกกุธภัณฑ์ ประกอบด้วย ฉัตร 7 ชั้น มงกุฎ (ครอบมงกุฎ) และฉลองพระบาท
พระสุพรรณบัฏ
ศิราภรณ์ พร้อมครอบมงกุฎ
เครื่องราชอิสริยาภรณ์อันเป็นโบราณมงคลนพรัตนราชวราภรณ์
พระสังวาลย์ประกอบด้วย พระสังวาลย์นพรัตน์น้อย พระมหาสังวาลย์นพรัตน์น้อย
พระธำมรงค์นพเก้า และพระธำมรงค์ประจำวัน
พระราชลัญจกรประทับครั่ง
เครื่องสูง ประกอบด้วย พระมหาเศวตฉัตร 7 ชั้น บังแซก พัดโบก พระกลด จามร
เครื่องประโคม
พระราชยาน
เครื่องนมัสการ
เครื่องราชินูปโภค ประกอบด้วย
พานพระศรีลงยาราชาวดีขอบฝังทับทิม พร้อมด้วยจอกทองคำลงยาราชาวดี  ผอบทองคำลงยาราชาวดียอดปริกประดับเพชร ซองพระศรีทองคำขอบบนล่างประดับทับทิม ตลับภู่ประดับทับทิมและเพชร มีไม้ควักพระกรรณ มีดด้ามทองคำลงยาประดับทับทิม
พระสุพรรณศรีทองคำลงยาราชาวดีขอบประดับทับทิม
ขันพระสุธารสทองคำลงยา พร้อมพานรองลงยาราชาวดีขอบประดับพลอยแดง และจอกทองคำลงยา
ขันสรงพระพักตร์ทองคำลงยา พร้อมพานรองลงยาของประดับทับทิมและคลุมปัก
หีบพระศรีทองคำลายกอบัวตรามงกุฎประดับเพชร ทับทิม มรกต มีตลับทองคำลงยาลายกอบัว ที่ฝาตลับมีมงกุฎพร้อมเพชรล้อมสามชั้น
กาพระสุธารสทองคำลงยามีสร้อยโยงพร้อมพานรองทองคำของประดับเพชร
กล่องตราพระจุลจอมเกล้า พร้อมตลับซีก 4 ตลับ พร้อมพานรองลงยาราชาวดี ขอบประดับทับทิม
เครื่องนมัสการ
พระราชยาน
เรือพระที่นั่ง
พระโกศทองใหญ่
พระกลด
ฝ่ายใน (สตรี) > สยามบรมราชกุมารี

ตัวอย่างเช่น เครื่องราชอิสริยยศสำหรับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เทียบเท่าเจ้าต่างกรมชั้นกรมสมเด็จพระ) หรือ กรมพระราชวังบวรสถานพิมุข ให้รับ พระราชบัญชา (คือคำสั่งของสมเด็จพระเทพฯ)
พระสุพรรณบัฏและคำประกาศ
พระสัปตปฎลเศวตฉัตร (ฉัตร 7 ชั้น)
เครื่องราชอลังกรณ์
พระมหาสังวาลย์นพรัตน์
เครื่องราชอิสริยาภรณ์อันเป็นโบราณมงคลนพรัตนราชวราภรณ์
พานหมากเสวยทองคำลงราชาวดีพร้อมเครื่องใน 8 สิ่ง คือ มังษี 2 ผอบ 2 ซองพระศรี ซองบุหรี่ มีด และตลับภู่พร้อมไม้ควักพระกรรณ 1 คู่
พระเต้าทองคำลงราชาวดี
บ้วนพระโอษฐ์ทองคำลงยา
หีบหมากเสวยทองคำลงยา
ที่พระสุธารสทองคำ
สังวาลย์พระนพน้อย
พระธำมรงค์นพเก้า
พระธำมรงค์ประจำวัน
พระธำมรงค์มรกตเป็นพระลัญจกรประทับครั่ง
พระลัญจกรประทับชาด
พระที่นั่งพุดตานฝ่ายบวร
พระราชยานกง
ขันพระสุธารสทองคำลงยาขอบประดับทับทิม พร้อมพานรองและจอกทองคำลงยาราชาวดี
ขันสรงพระพักตร์ทองคำลงยาพร้อมพานรองลงยาขอบประดับทับทิมและคลุมปัก
กล่องตราพระจุลจอมเกล้าพร้อมตลับซีก 4 ตลับ พร้อมพานรองทองคำลงยาขอบประดับทับทิม
ฝ่ายใน (สตรี) > เจ้าฟ้าต่างกรมฝ่ายใน

พระสุพรรณบัฏและคำประกาศ
ศิราภรณ์
สังวาลย์
พระธำรงค์นพเก้า
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์
เครื่องราชอิสริยาภรณ์อันเป็นโบราณมงคลนพรัตนราชวราภรณ์
พานพระศรีทองคำลงราชาวดี ขอบประดับทับทิมพร้อมเครื่องในคือ จอกทองคำลงยาราชาวดี ผอบทองคำยอดปริกประดับเพชร ซองพระศรีขอบประดับเพชร ตลับภู่ประดับเพชรและทับทิม มีไม้ควักพระกรรณ มีดด้ามหุ้มทองคำลงยาประดับพลอย
ขันพระสุธารสทองคำลงยา พร้อมจอกทองคำลงยา พร้อมพานรองทองคำลงยา ขอบประดับทับทิม
ขันสรงพระพักตร์ทองคำลงยา พร้อมพานรองทองคำลงยาขอบประดับทับทิมและคลุมปัก
หีบพระศรีทองคำลงยาหลังตรามงกุฏประดับเพชร
กาพระสุธารสทองคำมีสร้อยโยง พร้อมพานรองกา
กล่องตราจุลจอมเกล้าพร้อมพานรองลงยาขอบประดับทับทิม
พระราชยาน
ฝ่ายใน (สตรี) > พระองค์เจ้าต่างกรมฝ่ายใน

พระสุพรรณบัฏ
เครื่องศิราภรณ์ (มงกุฎ)
เครื่องแต่งพระองค์
เครื่องสังวาลย์พระนพรัตน์น้อย
พานหมากเสวยทองคำลงยา พร้อมเครื่องในทองคำลงยา 8 สิ่งคือ มังษี 2  ผอบ 2 ซองพระศรี ซองบุหรี่ มีด และตลับภู่พร้อมไม้ควักพระกรรณ
กาพระสุธารสทองคำ พร้อมถาดรอง
บ้วนพระโอษฐ์ทองคำลงยา
หีบหมากไม้แดงหุ้มทองคำลงยาหลังตราจุลมงกุฎประดับเพชร
ราชยาน
ส่วนพระองค์เจ้าไม่ทรงกรมได้รับพระราชทานเช่นเดียวกับพระองค์เจ้าทรงกรมแต่ไม่ลงยา
ฝ่ายใน (สตรี) > หม่อมเจ้า (ฝ่ายใน)

เครื่องแต่งพระองค์
พานหมากเสวยทองคำลายสลักกลม พร้อมเครื่องในทองคำลายสลัก 8 สิ่งได้แก่ มังษีทองคำลายสลัก, ผอบทองคำลายสลัก, ซองพระศรีทองคำลายสลัก,  ซองบุหรี่ทองลายสลัก, มีดด้ามหุ้มทองลายสลัก และตลับภู่ทองลายสลัก
บ้วนพระโอษฐ์ทองคำลายสลัก
เต้าน้ำทองคำลายสลัก
หีบหมากไม้แดงหุ้มทองคำลงยา
ราชยาน
สำหรับ หม่อมราชวงศ์ (ฝ่ายใน) ไม่มีหลักฐานปรากฏว่าได้รับพระราชทานเครื่องยศอะไร
ฝ่ายใน (สตรี) > พระสนม

พระภรรยาเจ้า  (พระราชชายา, พระวรราชชายา)  ได้รับพระราชทาน
หีบหมากทองคำลงยาราชาวดี ประดับรัตนชาติ
พานพระศรีทองคำลายสลักลงยาราชาวดีพร้อมเครื่อง 8 สิ่งคือ มังษีทองคำลายสลัก, ผอบทองคำลายสลัก, ซองพระศรีทองคำลายสลัก, ซองบุหรี่ทองคำลายสลัก, มีดด้ามหุ้มทองคำลายสลัก และตลับภู่ทองคำลายสลัก
พระสุพรรณศรีทองคำลายสลักลงยาราชาวดี
พระสนมเอก ที่ถือศักดินา 1,000 ไร่ ได้รับพระราชทาน
หีบหมากทองคำลายสลัก
พานหมากทองคำลายสลักพร้อมเครื่อง 8 สิ่งคือ มังษีทองคำลายสลัก, ผอบทองคำลายสลัก, ซองพลูทองคำลายสลัก, ซองบุหรี่ทองคำลายสลัก, มีดด้ามหุ้มทองคำลายสลัก และตลับภู่ทองคำลายสลัก
กระโถนทองคำลายสลัก
คุณท้าวนางสนองพระโอษฐ์ ถือศักดินา 1,000 ไร่ ได้รับพระราชทาน หีบหมากทองคำจำหลักเชิงชาย, กาทองคำจำหลักเชิงชาย, ขันล้างหน้าทองคำพร้อมพานรอง, กระโถนทองคำจำหลักเชิงชาย, โต๊ะเงิน
พระสนม ได้รับพระราชทาน หีบหมากทองคำลายสลักลงยาราชาวดี, พานทองคำ
เจ้าจอมมารดา ได้รับพระราชทาน หีบหมากทองคำลายสลัก, พานทองคำ
เจ้าจอม  ได้รับพระราชทาน หีบหมากทองคำ
นางอยู่งาน, นางพระกำนัล ได้รับพระราชทาน หีบหมากเงินกะไหล่ทอง
ฝ่ายใน (สตรี) > สตรีผู้ได้รับพระราชทานเครื่องราชอิสริยาภรณ์จุลจอมเกล้า

ชั้นที่ 1 ปฐมจุลจอมเกล้า ฝ่ายใน  ป.จ.
กระโถนทองคำ
หีบหมากไม้แดงทองคำลงยา
กาทองคำ พร้อมโต๊ะทอง
ขันน้ำทองคำ
ผ้าปักทองแล่ง
ชั้นที่ 2 ทุติยจุลจอมเกล้าวิเศษ ฝ่ายใน  ท.จ.ว. (เนื่องจากผู้ที่พระราชทานในชั้น ป.จ. และ ท.จ.ว. มีบรรดาศักดิ์เสมอภรรยาของขุนนางชั้นเจ้าพระยา ในสมัยก่อน จึงโปรดให้ผู้ที่ได้รับพระราชทานใน 2 ชั้นนี้ใช้คำนำหน้านามว่า ท่านผู้หญิง ได้ เมื่อสมรสแล้ว) เครื่องยศเหมือนสตรีที่ได้รับพระราชทานเครื่องราชอิสริยาภรณ์ปฐมจุลจอมเกล้า แต่จะไม่ได้รับพระราชทาน ขันนํ้าทองคำ
ผู้ที่ได้รับพระราชทานชั้นที่ต่ำกว่านี้ คือ ทุติยจุลจอมเกล้า (ท.จ.) ฝ่ายใน ตติยจุลจอมเกล้า (ต.จ.) ฝ่ายใน จตุตถจุลจอมเกล้า (จ.จ.) ฝ่ายใน ได้รับพระราชทานหีบหมากทองคำปักดวงตราเครื่องราชอิสริยาภรณ์จุลจอมเกล้า และ ผ้าแพรห่ม
สตรีผู้ได้รับพระราชทานเครื่องราชอิสริยาภรณ์ ท.จ., ต.จ. และ จ.จ. จะมีบรรดาศักดิ์เสมอภรรยาของขุนนางชั้น พระยา สามารถใช้คำนำหน้านามว่า คุณหญิง ได้ เมื่อสมรสแล้ว (แต่หากมียศหรือตำแหน่งอื่นเพิ่มเติม ก็อาจได้รับพระราชทานเครื่องยศเพิ่มอีกเป็นกรณีไป)
แหล่งข้อมูลอื่น

กรมธนารักษ์
ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ เก็บถาวร 2010-01-14 ที่ เวย์แบ็กแมชชีน
เอ็กไซล์ไทรบ์

| เอ็กไซล์ไทรบ์ |
| --- | --- |
ที่เกิด: โตเกียว ญี่ปุ่น
แนวเพลง: ป็อป แดนซ์
ช่วงปี: ค.ศ. 2011–ปัจจุบัน
ค่ายเพลง: แอลดีเอช ริธึมโซน

สมาชิก: เอ็กไซล์ เอ็กไซล์ เดอะเซคอนด์ ซังไดเมะ เจโซลบราเธอร์ส เกคิดันเอ็กไซล์ เจเนอเรชันส์ เดอะแรมเพจ แฟนแทสติกส์ บาลิสติกบอยส์ ไซคิกฟีเวอร์ ลิลลีก คิดฟีโนมีนอน เดอะเจ็ทบอยแบงเกอร์ส วูลฟ์ฮาวล์ฮาร์โมนี 
อดีตสมาชิก: นิไดเมะเจโซลบราเธอร์ส ซามูไรส์

เว็บไซต์: exile-tribe.jp/index.php
เอ็กไซล์ไทรบ์ (ญี่ปุ่น: エグザイル・トライブ; อังกฤษ: EXILE TRIBE) เป็นชื่อที่รวมกลุ่มศิลปินภายใต้แอลดีเอช ซึ่งเกี่ยวข้องกับสังกัดหลักของวงเอ็กไซล์ ในปี 2011 ได้ก่อตั้งเป็นวงซูเปอร์กรุปขึ้นมา รวมสมาชิกทั้งหมดจากวงเอ็กไซล์, เอ็กไซล์เดอะเซ็กคันด์, ซังไดเมะเจโซลบราเธอร์ส, เจเนอเรชันส์, เดอะแรมเพจ, แฟนแทสติกส์, บัลลิสติกบอยซ์, ไซคิกฟีเวอร์, ลิลลีก, คิดฟีโนมีนอน, เดอะเจ็ทบอยแบงเกอร์ซ, วูฟฮาวล์ฮาร์โมนี และเกคิดันเอ็กไซล์ แนววงนี้ได้เริ่มคิดค้นเมื่อปี 2004 ด้วยการใช่ชื่อว่า เอ็กไซล์ส (EXILES)
ซิงเกิล "เดอะรีโวลูชั่น" (THE REVOLUTION) เป็นซิงเกิลที่ขายดีที่สุดอันดับที่ 9   และอัลบั้ม "เอ็กไซล์ไทรบ์ รีโวลูชั่น" (EXILE TRIBE REVOLUTION) เป็นอัลบั้มที่ขายดีที่สุดอันดับที่ 8 ของปี 2014 ในญี่ปุ่น
ประวัติ

คำว่า เอ็กไซล์ไทรบ์ ถูกใช้ครั้งแรกในเดือนมิถุนายน 2011 งานคอนเสิร์ตเอ็กไซล์ไทรบ์ นิไดเมะเจโซลบราเธอร์ส VS ซังไดเมะเจโซลบราเธอร์ส ไลฟ์ทัวร์ 2011 ~เคย์โชว~ (EXILE TRIBE Nidaime J Soul Brothers VS Sandaime J Soul Brothers Live Tour 2011 ~Keishou~) 1 ปีต่อมาในเดือนเมษายน 2012 งานคอนเสิร์ตเอ็กไซล์ไทรบ์ ไลฟ์ทัวร์ 2012 ~ทาวเวอร์ออฟวิช~ (EXILE TRIBE LIVE TOUR 2012 ~TOWER OF WISH~) คอนเสิร์ตทัวร์ที่มีศิลปินแอลดีเอชหลายคนเข้าร่วม
ในเดือนกันยายน 2012 ยูนิตที่มีเอ็กไซล์และซังไดเมะเจโซลบราเธอร์สได้ปล่อยซิงเกิล "ทเวนตีโฟร์กะรัตส์ไทรบ์ออฟโกลด์ (24karats TRIBE OF GOLD)" ในนามเอ็กไซล์ไทรบ์
ในเดือนมกราคม 2013 ซังไดเมะเจโซลบราเธอร์สและเจเนอเรชันส์ได้เพิ่มคำว่าเอ็กไซล์ไทรบ์ในชื่อวงตัวเอง เมื่อวันที่ 10 กันยายน 2013 ทั้ง 2 วงได้ปล่อยซิงเกิลร่วมกัน "BURNING UP!" ซึ่งได้รับเครดิตว่าเป็นเพลงจากเอ็กไซล์ไทรบ์
ในเดือนมกราคม 2014 แอลดีเอชได้เริ่มงานคอนเสิร์ตเอ็กไซล์ไทรบ์ เพอร์เฟคเยียร์ 2014 (EXILE TRIBE PERFECT YEAR 2014) ด้วยการเปิดตัววงเอ็กไซล์ไทรบ์และวงที่เกี่ยวข้องกับวงและทัวร์โดมทั่วประเทศ
เมื่อวันที่ 11 เมษายน 2014 วงเดอะแรมเพจถูกประกาศว่าเป็นส่วนหนึ่งของเอ็กไซล์ไทรบ์
เมื่อวันที่ 20 กันยายน เอ็กไซล์ไทรบ์ได้ปล่อยซิงเกิลหลัก "THE REVOLUTION" ซึ่งรวมสมาชิกวงเอ็กไซล์, ซังไดเมะเจโซลบราเธอร์ส และเจเนอเรชันส์ อีก 1 สัปดาห์ต่อมาก็ได้ปล่อยอัลบั้ม EXILE TRIBE REVOLUTION  ทั้งซิงเกิลและอัลบั้มได้ขึ้นอันดับ 1 ในชาร์จประจำสัปดาห์ของออริก้อนตั้งแต่เดือนกันยายนถึงเดือนธันวาคม ทุกวงที่เกี่ยวข้องกับเอ็กไซล์ไทรบ์ได้เข้าร่วมโดมทัวร์ เอ็กไซล์ไทรบ์ เพอร์เฟคเยียร์ไลฟ์ทัวร์ ทาวเวอร์ออฟวิช 2014 ~เดอะรีโวลูชั่น~ (EXILE TRIBE PERFECT YEAR LIVE TOUR TOWER OF WISH 2014 ~THE REVOLUTION~)
เมื่อวันที่ 22 ตุลาคม 2015 สมาชิกของเอ็กไซล์ไทรบ์ได้แสดงละครโทรทัศน์เรื่อง HiGH&LOW ~THE STORY OF S.W.O.R.D.~ วงยังได้มีส่วนร่วมในการร้องเพลงประกอบละครเรื่องนี้อีกด้วย ซึ่งเปิดตัวในปี 2016 โดยส่วนหนึ่งของเพลงที่ปล่อยออกมาเป็นของเอ็กไซล์ไทรบ์ พวกเขายังมีส่วนร่วมในโปรเจคนี้ถึงปี 2017
เมื่อวันที่ 25 มกราคม 2017 เดอะแรมเพจได้เปิดตัวด้วยซิงเกิล "Lightning" ซึ่งเข้าร่วมวงเอ็กไซล์ไทรบ์อย่างเป็นทางการ
เมื่อวันที่ 15 กันยายน 2018 แฟนแทสติกถูกประกาศว่าเป็นส่วนหนึ่งของวงเอ็กไซล์ไทรบ์และเข้าร่วมอย่างเป็นทางการเมื่อวันที่ 5 ธันวาคม หลังจากเปิดตัวด้วยซิงเกิล "OVER DRIVE"
เมื่อวันที่ 31 มีนาคม 2019 บาลิสติกบอยซ์ถูกประกาศว่าเป็นเป็นส่วนหนึ่งของวงเอ็กไซล์ไทรบ์และเข้าร่วมอย่างเป็นทางการเมื่อวันที่ 22 พฤษภาคม ด้วยอัลบั้มเปิดตัวของพวกเขา "BALLISTIK BOYZ"
ในเดือนมิถุนายน 2019 ได้เริ่มโปรเจคแบทเทิลออฟโตเกียว (BATTLE of TOKYO) ซึ่งเปิดตัวยูนิตใหม่ของอ็กไซล์ไทรบ์ชื่อว่า จูเนียร์.เอ็กไซล์ (Jr.EXILE) ประกอบด้วยวงเจเนอเรชันส์, เดอะแรมเพจ, แฟนแทสติกส์ และบัลลิสติกบอยซ์
เมื่อวันที่ 13 กรกฎาคม 2022 ไซคิกฟีเวอร์เข้าร่วมวงเอ็กไซล์ไทรบ์ด้วยอัลบั้มเปิดตัว "P.C.F"
เมื่อวันที่ 31 ตุลาคม เคอิจิ คุโรกิ จบการศึกษาจากเอ็กไซล์และเอ็กไซล์เดอะเซ็กคันด์และออกจากวงการบันเทิงและออกจากเอ็กไซล์ไทรบ์ในเวลาต่อมา
เมื่อวันที่ 11 มกราคม 2023 ลิลลีกเข้าร่วมวงอย่างเป็นทางการหลังจากเปิดตัวด้วยซิงเกิลเปิดตัว "Hunter"
เมื่อวันที่ 23 สิงหาคม 2023 คิดฟีโนมีนอนเปิดตัวด้วยซิงเกิล "Wheelie", เดอะเจ็ทบอยแบงเกอร์ซเปิดตัวด้วยซิงเกิล "Jettin'" และวูลฟ์ฮาวล์ฮาร์โมนีเปิดตัวด้วยซิงเกิล "Sweet Rain" และเข้าร่วมเอ็กไซล์ไทรบ์อย่างเป็นทางการหลังเปิดตัวครั้งใหญ่
สมาชิกวง

เอ็กไซล์
เอ็กไซล์ เดอะเซคอนด์
ซังไดเมะ เจโซลบราเธอร์ส
เกคิดัน เอ็กไซล์
เจเนอเรชันส์ฟรอมเอ็กไซล์ไทรบ์
เดอะแรมเพจฟรอมเอ็กไซล์ไทรบ์
แฟนแทสติกส์ฟรอมเอ็กไซล์ไทรบ์
บาลิสติกบอยส์ฟรอมเอ็กไซล์ไทรบ์
ไซคิกฟีเวอร์ฟรอมเอ็กไซล์ไทรบ์
ลิลลีกฟรอมเอ็กไซล์ไทรบ์
คิดฟีโนมีนอนฟรอมเอ็กไซล์ไทรบ์
เดอะเจ็ทบอยแบงเกอร์สฟรอมเอ็กไซล์ไทรบ์
วูฟฮาวล์ฮาร์โมนีฟรอมเอ็กไซล์ไทรบ์
สมาชิกวง > อดีตวงที่เข้าร่วม

นิไดเมะเจโซลบราเธอร์ส (2011-2014) - ดำเนินกิจกรรมชั่วคราว
ซามูไรส์ฟรอมเอ็กไซล์ไทรบ์ (2023-2024)
สมาชิกวง > หัวหน้าวง

เอ็กไซล์ อากิระ (2019-ปัจจุบัน)
ผลงาน > ซิงเกิล

| ลำดับ> เอ็กไซล์ไทรบ์ | วันวางจำหน่าย> เอ็กไซล์ไทรบ์ | ชื่อ> เอ็กไซล์ไทรบ์ | อันดับสูงสุด> เอ็กไซล์ไทรบ์ |
| --- | --- | --- | --- |
| 1 | 5 กันยายน 2012 | 24karats TRIBE OF GOLD | 2 |
| 2 | 10 กรกฎาคม 2013 | BURNING UP | 1 |
| 3 | 20 สิงหาคม 2014 | THE REVOLUTION | 1 |
| 4 | 1 มกราคม 2021 | RISING SUN TO THE WORLD | 2 |
ผลงาน > ซิงเกิลดิจิทัล

| ลำดับ> เอ็กไซล์ไทรบ์ | วันวางจำหน่าย> เอ็กไซล์ไทรบ์ | ชื่อ> เอ็กไซล์ไทรบ์ | เอ็กไซล์ไทรบ์ |
| --- | --- | --- | --- |
| 1 | 27 กันยายน 2024 | AKANEGUMO  |  |
จูเนียร์.เอ็กไซล์
| 1 | 27 เมษายน 2022 | Kinironobaton (金色のバトン)  |  |
ผลงาน > อัลบั้ม

| วันวางจำหน่าย | ชื่อ | อันดับสูงสุด |
| --- | --- | --- |
| 27 สิงหาคม 2014 | EXILE TRIBE REVOLUTION | 1 |
| 15 มิถุนายน 2016 | HiGH&LOW ORIGINAL BEST ALBUM | 1 |
| 3 กรกฎาคม 2019 | BATTLE OF TOKYO 〜ENTER THE Jr.EXILE〜 | 3 |
| 23 มิถุนายน 2021 | BATTLE OF TOKYO TIME 4 Jr.EXILE | 3 |
| 28 ธันวาคม 2022 | HiGH&LOW THE WORST BEST ALBUM | 3 |
| 19 กรกฎาคม 2023 | BATTLE OF TOKYO CODE OF Jr.EXILE | 3 |
| 7 สิงหาคม 2024 | BATTLE OF TOKYO Jr.EXILE vs NEO EXILE | 3 |
| 27 พฤศจิกายน 2024 | BATTLE OF TOKYO 〜COLLABORATION BATTLE STAGE〜 |  |
ผลงาน > อัลบั้มการแสดงสด (ดิจิทัล)

| วันวางจำหน่าย> รวมศิลปิน | ชื่อ> รวมศิลปิน | รวมศิลปิน | รวมศิลปิน |
| --- | --- | --- | --- |
| 8 พฤษภาคม 2024 | BATTLE OF TOKYO CODE OF Jr.EXILE (LIVE) |  |  |
ผลงาน > ดีวีดี

| วันวางจำหน่าย | ชื่อ | อันดับสูงสุด |
| --- | --- | --- |

| 17 ตุลาคม 2012 | EXILE TRIBE LIVE TOUR 2012 〜TOWER OF WISH〜 | 1 |
| 7 พฤศจิกายน 2012 | EXILE TRIBE Nidaime J Soul Brothers VS Sandaime J Soul Brothers Live Tour 2011 ~Keishou~  (EXILE TRIBE 二代目J Soul Brothers VS 三代目J Soul Brothers Live Tour 2011 〜継承〜)  | 6 |
| 4 มีนาคม 2015 | EXILE TRIBE PERFECT YEAR LIVE TOUR TOWER OF WISH 2014 〜THE REVOLUTION〜 | 1 |
| 29 กรกฎาคม 2020 | LDH PERFECT YEAR 2020 COUNTDOWN LIVE 2019▶2020 "RISING" | 2 |
| 9 มีนาคม 2022 | EXILE TRIBE LIVE TOUR 2021 "RISING SUN TO THE WORLD" | 1 |
| 27 กรกฎาคม 2022 | iCON Z 2022 〜Dreams For Children〜 | 2 |
| 18 มกราคม 2023 | BATTLE OF TOKYO 〜TIME 4 Jr.EXILE〜 | 2 |
| 29 พฤษภาคม 2024 | BATTLE OF TOKYO -CODE OF Jr.EXILE- | 2 |
ผลงาน > หนังสือ

| วันวางจำหน่าย | ชื่อ |
| --- | --- |
12 พฤศจิกายน 2015: THE VISUAL DICTIONARY